Si Palui: Ampat Pilihan
“Anak sudah banyak, maka handak manambah pulangkah,Bus?” Palui basuara pina mampahawai.
DAMINI Palui sapakawanan marasa sudah tuha. Jadi masing-masingnya manyampatakan waktu untuk datang ka pangajian, majelis taklim tiap Salasa kamarian.
”Ini aku marasa sudah tuha, umur 45 tahun, jadi handak manambah?” jar Garbus ka Palui.
“Manambah apa,Bus?” sahut Tulamak.
“Anak sudah banyak, maka handak manambah pulangkah,Bus?” Palui basuara pina mampahawai.
“Manabah ilmu agama, biar sadikit tapi rutin tiap minggu, akhirnya tatarang upih jua ilmu kita?” jawab Garbus.
Karana buhannya kumpak, baluman jam tiga bakumpulan di rumah Garbus, handak turun ka majelis taklim Guru Hamsi di ujung kampung Hambawang Batung. Sampai di rumah sidin, dudukan basila buhannya tertib nang lain sudah banyak jua datangan.”Masukan Palui, Garbus wan Tulamak,’ rawa Guru Hamsi ka buhannya.
“Inggih, Guru ai?” jar Palui.
‘Aku himung banar Lui ai, buhan ikam jauh-jauh mau datangan ka sini balajar ilmu agama.Tarima kasih banar buhannya ai, parcaya wan aku minta lajari ilmu. Mudahan hidup buhan ikam barokah,” jar Guru Hamsi banahap.
“Aamieen,” sahut buhan jamaah tadarau.
“Hidup ini ada ampat pilihan buhannya ai?” jar sidin pulang.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn